KINNITATUD

RMK riigihangete osakonna

juhataja käskkirjaga 1-47.2783/1.

## 1. Hanke nimetus ja viitenumber

* 1. Hanke nimetus: Hintsiko-Metsla tee uuendamine ja Mehho-Krabi tee ehitamine
  2. Viitenumber: 261935
  3. Klassifikatsioon: teetööd 45233140-2
  4. Hankemenetluse liik: lihthange

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine ühe pakkujaga Hintsiko-Metsla tee (0,51 km) ja Mehho-Krabi tee (0,26 km), mis asuvad Võru maakonnas, Rõuge vallas, Hintsiko ja Pähni külas, uuendamiseks ja ehitamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Piiber Projekt OÜ** poolt koostatud „Hintsiko – Metsla tee uuendamine ja Mehho-Krabi tee ehitamine ehitusprojekt“. (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase **pakkumuse tagatise summas 500 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Hintsiko-Metsla tee uuendamine ja Mehho-Krabi tee ehitamine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Hintsiko-Metsla tee (0,51 km) ja Mehho-Krabi tee (0,26 km) asuvad Võru maakonnas, Rõuge vallas, Hintsiko ja Pähni külasRMK katastriüksusel 86502:001:0510 ja kohaliku omavalitsuse transpordimaal 86501:001:0257.

Juurdepääsuks 8650019 Hintsiko – Metsla teele on 25112 Rõuge – Vastse-Roosa riigi kõrvalmaanteel km 23,266 olev mahasõidukoht.

Vajalikud raietööd on RMK poolt lepingu sõlmimise ajaks enamuses tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta.

Edasi tuleb teostada kändude juurimine ja freesimine (0,23 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant.

Olemasolev kuivendussüsteem puudub. Uuendatava teega ristub kuivenduskraav K-1, mis on

truubi rekonstrueerimiseks vajalik ülesvoolu ca 15 m pikkuselt ning allavoolu ca 20 m pikkuselt settest puhastada. Kuivenduskraav rekonstrueerida puhastatavas lõigus põhja laiusega 0,6 m ning nõlvusega 1:2, sügavusega ca 1,0 m. Mehho – Krabi tee ehitamisel on lõiguti vajalik kõrgemalt peale valguva vee haaramiseks teenõvade N1 ja N2 rajamine. Teenõvade N1 rajamine on ette nähtud alates PK 0+52 kuni PK 1+30 ning N2 alates PK 2+66 kuni 3+50. Teenõvad rajatakse sügavusega 0,3-0,9 m mõõdetuna teemulde servast ja nõlvusega 1:2 ning languga 0,1-8,7%. Lisaks on ette nähtud ehitatavate teenõvade põhja kindlustamine killustikuga 40-75 mm (kindlustuse tähis vastavalt „Maaparandussüsteemi projekteerimisnormid“ lisa 1 tabel 9 – kl). Paigaldatava kindlustuse vertikaalne kõrgus on H=0,3m.

Teede uuendamise ja ehitamise käigus on vajalik rajada 2 uut truupi ning rekonstrueerida 1 amortiseerunud truup T/1. Plasttruubid rajatakse läbimõõduga 40 cm ja 50 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal on vähemalt 50 cm.

Kõikidele truupidele on ette nähtud ehitada otsakutele kindlustised MAO. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Truupidele, mis jäävad sõidutee või teerajatiste alla, on ette nähtud tähispostide paigaldamine (2 tk truubi kohta). Tähispostid paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35 m kaugusele ja sõidutee servast vähemalt 0,75 m kaugusele.

Välja kaevatud vanad r/b truubitorud, betoonist otsakud tuleb rekonstrueeritavalt alalt ära vedada ja utiliseerida.

**Hintsiko – Metsla tee 8650019 (0,514 km)** uuendatav lõik saab alguse Rõuge – Vastse-Roosa kõrvalmaanteelt nr 25112 ning kulgeb ca 514 meetrit kuni kvartali RS116 eraldiseni 23, kust edasi algab Mehho– Krabi tee ehitamine. PK 0+04 kuni PK 0+21 vahemikku rajatakse kruuskattega riigitee ristumiskoht tõusva pikilanguga 2%.

Hintsiko – Metsla tee reljeef on tee trassil üsna tasane, kõrgusarvud kõiguvad vahemikus 109,00-112,00 m abs (EH2000). Uuendatava teekatte kõrgusarvud jäävad teljel vahemikku 109,50-112,23 m abs (EH2000). Tee lang kõigub vahemikus 1,0-41,6 ‰. Uuendatav lõik on ca 3 m laiune korraliku kruuskattega tee, kus ei esine liigniiskeid kohti ega sisse sõidetud roopaid, esineb vaid üksikuid löökauke. Katte keskosa on osaliselt rohtunud. Tee aluspinnas on vett hästi läbilaskev ning korraliku kandevõimega. Uue katendiga tee rajamiseks tuleb teemulle lükata vajalikku laiusesse ning tasandada teeservad. Teekatendist mulde servani tuleb ehitada piisava laiusega berm (ca 0,5 m). Tasandatud aluspinnale rajatakse uus minimaalselt 10 cm paksune kulumiskiht purustatud kruus Pos 6.

Hintsiko – Metsla teele on ette nähtud rajada 5 mahasõidukohta: M-L5R5 („Maaparandusrajatiste tüüpjoonised“, Põllumajandusministeerium, 2019, joonis 6.7 põhjal L-5m, R-5m) ja üks erikujuline mahasõidukoht M-L10Rvasak20Rparem1. Mahasõidukohad rajatakse ainult kulumiskihiga purustatud kruus Pos 6, mille alla ehitatakse vajadusel kohapealsest mineraalpinnasest muldkeha.

Kruuskattega riigitee 25112 Rõuge – Vastse-Roosa km 23,266 ja Hintsiko – Metsla tee ristumiskoht rekonstrueeritakse vastavalt Riigi kõrvalmaantee 25112 Rõuge – Vastse-Roosa km 23,266 ristumiskoha rekonstrueerimine põhiprojektile. Ehitatava ristumiskoha katte pikkuseks on ette nähtud 18 meetrit, sisemiste pöörderaadiustega vastavalt 15 meetrit vasakul ning 12 m paremal. Ristumiskoht rajatakse võimalikult risti riigiteega ning pikikaldega 2,0% sõidutee suunas, arvestades riigitee olemasolevat ühepoolset põikkallet (2,0-3,0%).

Ristumiskoha rekonstrueerimiseks on vajalik eemaldada olemasoleva ristumiskoha kruuskate ning vajalikus mahus aluspinnast. Vajalik on koorida pöörderaadiuste laienduste alune kasvupinnas. Katendi eraldamiseks aluspinnasest ning kandevõime suurendamiseks on ette nähtud geotekstiili (Deklareeritud tõmbetugevus MD/CMD ≥15 kN/m, 5,0 m lai, mittekootud) kasutamine. Nõlvad rajatakse nõlvusega 1:3. Mulde ehituseks sobib kohapealne mineraalpinnas. Mulle tuleb tihendada maksimaalselt 30 cm kihtide kaupa. Üleliigne pinnas tuleb ära vedada. Katendiks on ristumiskoha puhul ette nähtud kruuskate: 10 cm paksune purustatud kruus Pos.6 kiht, mille aluseks on 20 cm paksune sorteeritud kruus Pos.4 kiht. Kandva kihi alla rajatav muldkeha peab olema nõuetekohasest mineraalpinnasest. Tasandatud aluspinnasele paigaldatakse kandva kruusakihi alla geotekstiil (Deklareeritud tõmbetugevus MD/CMD ≥15 kN/m, 5,0 m lai, mittekootud). Ristumiskoha katend tuleb sujuvalt kokku viia uuendatava Hintsiko – Metsla tee ning riigitee 25112 Rõuge – Vastse-Roosa kattega. Riigitee kate taastatakse minimaalselt ristumiskoha sõidutee poolse serva pikkuselt 2,0 m laiuse ribana. Taastamiskihi paksus on ette nähtud maksimaalselt 10 cm. Seejuures taastatava katte kihid paigaldatakse üksteise suhtes ülekattega.

Hintsiko – Metsla tee ristmiku kruuskate rajatakse järgmine:

* Purustatud kruus (positsioon nr 6) h=10cm
* Aluskiht sorteeritud kruus (Positsioon nr 4) (dreenivus min. 1m/ööp) h=20cm
* Geotekstiil (Deklareeritud tõmbetugevus MD/CMD ≥15 kN/m, 5,0 m lai, mittekootud)
* Kohapealne mineraalne täitepinnas (vajadusel)
* Aluspinnas – peenliiv/saviliiv

**Mehho-Krabi tee (0,336 km)** ehitatav tee saab alguse 8650019 Hintsiko – Metsla tee uuendatava lõigu lõpust ning kulgeb kuni kvartali RS117 eraldiseni 15, kuhu rajatakse PK 3+06 kuni PK 3+66 T-kujulise tagasipööramise koht. Reljeef on tee trassil mõõdukalt künklik langusega tee lõpu suunas, kõrgusarvud kõiguvad vahemikus 105,30-110,50 m abs (EH2000). Rajatava teekatte kõrgusarvud jäävad teljel vahemikku 105,80-111,10 m abs (EH2000). Tee lang kõigub vahemikus 1,3-107,6 ‰. Ehitatava tee trassil paiknev olemasolev pinnastee on ca 2,5-3,0 m laiune liivakas tee, kus ei esine liigniiskeid kohti. Tee aluspinnas on vett hästi läbilaskev ning korraliku kandevõimega. Uue tee rajamiseks tuleb lükata olemasolevat pinnasteed ning kaevata läbi tee kõrval paikneva kõrgema pinnase ning ehitada vajalikus laiuses teemulle, mis tuleb tasandada, profileerida ja tihendada. Teekatendist mulde/nõva servani tuleb ehitada piisava laiusega berm (ca 0,5 m). Mehho – Krabi tee muldkeha ehitatakse 6,5-8,0 m laiusena. Teemulle rajatakse olemasolevat maapinda/teemullet lükates ning tasandades ja kõrgemast maapinnast läbi kaevates, misjärel lisatakse lükkel ja teenõvade ehitamisel välja kaevatud mineraalpinnas, mida saab kasutada ka teerajatiste ehitamisel. Üleliigne pinnas paigaldatakse ja planeeritakse kõrvalistele madalamatele aladele ning nõvast N2 teisele poole lagedaks raiutud alale. Tasandatud aluspinnale rajatakse uus kruusakatend. Mehho-Krabi teekatendi ehitamisel kasutatakse materjalina, kandvas kihis sorteeritud kruusa (Pos 4) paksusega 20 cm ja kulumiskihis purustatud kruusa (Pos 6) paksusega 10 cm. Uue kruuskatte alla paigaldatakse geotekstiil (Deklareeritud tõmbetugevus MD/CMD ≥15 kN/m, 5,0 m lai, mittekootud).

Mehho-Krabi teel on ette nähtud üks mahasõidukoht M-L10R10 („Maaparandusrajatiste tüüpjoonised“, Põllumajandusministeerium, 2019, joonis 6.7 põhjal L-10m, R-10 m), mis rajatakse ilma kulumiskihita (h=30cm paksune sorteeritud kruusa (Pos 4)). Mahasõidukohad tuleb sujuvalt kokku viia ehitatava teega ning ümbritseva maapinnaga. Katendikihi eraldamiseks aluspinnasest on M-L10R10 puhul ette nähtud geotekstiili (Deklareeritud tõmbetugevus MD/CMD ≥15 kN/m, 5,0 m lai, mittekootud) kasutamine. Tee PK 3+06 kuni PK 3+66 on ette nähtud T-kujulise tagasipööramise koha (TP-T) ehitamine („Maaparandusrajatiste tüüpjoonised“, Põllumajandusministeerium, 2019, joonis 6.4 –modifitseeritud kujul). Katend on ette nähtud rajada koos kulumiskihiga (kandvas kihis sorteeritud kruusa (Pos 4) paksusega 20 cm ja kulumiskihis purustatud kruusa (Pos 6) paksusega 10 cm), katendi alla on kohati vajalik rajada ca 10-20 cm paksune mulle kohapealsest pinnasest, suuremas osas on vajalik pinnasest läbikaeve. Katendikihi eraldamiseks muldest on ette nähtud 5 m laiuse geotekstiili (Deklareeritud tõmbetugevus MD/CMD ≥15 kN/m, 5,0 m lai, mittekootud) kasutamine.

Hintsiko – Metsla tee ristumiskohale paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk) ning Mehho-Krabi tee algusesse liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal". Rõuge – Vastse-Roosa ja Hintsiko – Metsla tee ristumiskoha raadiuste algusesse ja lõppu paigaldatakse uued sõidutee tähispostid – 4 tk (kollane helkur). Tähispostid paigaldada vastavalt „Riigiteede liikluskorralduse juhis – Nõuded liikluse korraldamisele, liikluskorraldusvahenditele ja nende kasutamisele MA 2018-002“

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**

Töö tehniliseks aluseks on **Piiber Projekt OÜ** poolt koostatud „Hintsiko – Metsla tee uuendamine ja Mehho-Krabi tee ehitamine ehitusprojekt“. (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks madalaima maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

7.5. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

7.6. Kasutades RHS § 125 lg 5 sätestatud võimalust sätestada riigihanke alusdokumentides teisiti, ei kohalda hankija käesoleva lihthanke hankemenetluse läbiviimisel RHS §-s 115 lg 2 p-des 1, 2, lg 2 1 ja lg 3-6 märgitut.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt